Ek het ‘n fout gemaak en gedink die wireless sal goed werk maar in en om die stede is daar te veel storings toe haal ek die transmitter uit en koppel die kamera regstreeks na die monitor toe en daar is al my probleme opgelos. Ek het die 7” skerm gevat want ek wil nie sukkel om te sien nie. Ek het ook die spaar draad op die plug gebruik vir krag na agter vir die karavaan se kamera. Ek sal graag 'n 2de kamera wil opsit wat vêrder kan sien (met so 60-90° hoek) Die koppelings wat ek gebruik is die gewone RCA koppelings, ek het 'n 10m RCA draad gekoop (twin) dikkerig en hulle van mekaar los getrek, een van die kamera tot voor en dan een van agter die kar tor voor by die monitor.
Daar is baie maar ek het een gesoek wat nie die lyne wys nie want dit is 'n "reverse" kamera en ek het die "rearview" een gesoek. Na so amper 2 ure se gesoek kom ek op die een af wat 'n stel is en hy het ook 'n groot skerm, vir R 1,000. Dit is die een wat die boks wys in die galery.
Die stelsel wat ek het is by montana traders gekoop. Die 7" monitor is die een op die voorlaaste foto van Willem. Hy knip oor die middelste truspieel van die tipper en dien ook as 'n spieel as dit nie aangeskakel is nie.
Dis hoe klein die kamera op die agterkant is. Gekleure duidelike beeld met stadia lyne wat jou help as jy terugstoot.
Ek hou nie van die ".. met stadia lyne wat jou help as jy terugstoot" waarvan Leon praat nie, daarom het ek 'n "Rearview" gesoek en nie 'n "Reversing" kamera nie want myne en die een wat ek vir Robbie gekoop het het nie daai lyne nie want en voel dit gaan my pla as dit die heelpad aan is.
Ek het weer rond gesoek en http://www.trail-link.co.za/ lyk my sal dalk 'n oplossing wees, ek het vir hulle 'n e-pos gestuur om te hoor.
Ek het ook 'n e-pos vir Orlaco gestuur en binne 30 Min (dit is now diens) toe skakel die SA verspryders my na humme van hulle Nederlandse tak my e-pos gekry het, hy sal ook vir my inligting stuur.
By Bosfontein het Gert oorgekom na my en homself voorgestel, ek kan gladnie sy Forum naam onthou nie. Ons het gesels oor die krag en kamera koppelings, ek het gesê ek sal die inligting wat ek het vir hom hier plaas as dit nie iewers op is nie, ek kry dit nie maar hiet is dit.
Wilsur. Ja...skuus ek het dit nie duidelik geskryf nie. Hul nommer is 012 6531005. Ek is tans baie naby aan hulle....sal gou daar gaan stop en prys uitvind
Jammer, ek het nou op ander draad gesien wat die doel van twee kameras is, jy kan gerus vir ons terug voer gee as jy die stel in gebruik het. Myne sien so 30 tot 40m ver, maar is net duidelik binne 20 meter.
Ja dit is vir die oop pad om vêrder terug te kan sien, in die aand is dit nie 'n probleem nie want dan sien jy die ligte maar in die dag kan jy nie 'n voertuig op meer as 40 meter sien nie.
As jy nou die gat geboor het bokant die nommerplaat, hoe kom jy daar by in die lugleegte om die kamera vas te draai agter en die drade te lê?
John die gat is geboor reg bokant die nommer plaat se liggie. So as jy die liggie uit haal druk jy jou vinngers daar deur om die vinger moer vas te hou. Dis baie maklik.
Waarskuwing. Plak die drade van liggie met Ducktape teen die buitekant van karavaan vas jy wil nie hê dit moet binne in val terwyl jy werk nie.
kamera is gekoop, gaatjie geboor maar kry nie die drade van die kamera deurgeryg om dit vorentoe te trek nie.
Moet n gaatjie geboor word waar die ligte se drade agter onder die karavaan ingaan of is daar n ander manier on dit te doen
Trevor, dit hang af waar jy jou kamera wil installeer. Ek het myne op die plaat, heel onder, waarop die geelstrook geplak is, gemonteer en dan is die bedrading makliker. Party ouens verkies dit hoër, maar vir my werk dit goed genoeg - ek wil net sien 'n voertuig is agter my, en nie noodwendig dat dit 'n Toyota, Ford of Isuzu is wat sukkel om verby te kom nie !
Trevor dit is nie nodig om 'n gat te boor om die drade tussen die veselglas en die staal in te kry nie. druk net 'n lang genoeg dik staal draad daar deur wat strek tot by die gat wat jy gemaak het vir die kamera. Daar behoort niks te wees wat jou kan verhinder om dit te doen nie. Die enigste beperkte spasie is nou maar onder waar onderstel hout en veselglas bymekaar kom.
Ek was gelukkig dit was baie maklik . Het na die tyd daaraan gedink om 'n stuk wit conduit pyp in te druk sodat die drade daarin kon loop. Enigste probleem was om dit karavaan hoog genoeg opgelig te kry om die lengte pyp ingedruk te kry.
Leon, jy laat dit maklik klink. Ek wil my kamera vanaf die onderstel skyf na waar joune op die Classic was/is, maar om daai draad van onder, om die hout en tussen die chassis en die veselglas deur te kry, is "mission impossible"
Johan jy sal sien dat die veselglas nie daar onder vas is nie. Dit druk net baie stewig vas. Moenie net reg onder die nommerplaat vir gaaping soek nie. Daar is dalk 'n gaapingtjie nader na een van die kante toe.
Jy sal ook sien jy werk makliker sodra die gat geboor is. As jy gat boor onthou jy moet die vinnger moer agter op die kamera met jou vinngers kan bykom om dit vas te maak.
Dankie Leon, ek het vandag gesien die drade lê so na die linker kant, en dan boontoe. Kon egter min uitrig met die lekker reën vandag, ek sal kyk oor die volgende dae hoe die weeer lyk en dan maar oe toe knyp en boor
Ek het oplaaste vir my 'n gewone huis sekerheids kamera gekry vir die vêr sien op die oop pad. Hy is nie permanent vas nie want my opwas rakkie kom daar so dan hak ek hom net af tot voor ons weer ry. Die lekker is my monitor het 2 AV in so ek kan 2 kameras koppel en net die monitor met sy remote verander na die ander kamera. Ja die nadeel is dit is nie 'n "rear view" kamera nie en daarom is die beeld verkeerom, dit pla nie want ek gebruik hom op die snelweg net om te sien of daar 'n voertuik vêr agter my is.